MangaGamer

MangaGamer ialah penerbit permainan video yang mengkhusus dalam terbitan bahasa Inggeris dan pengedaran novel eroge dan novel visual Jepun. Ia dikendalikan oleh syarikat Jepun, Japan Animation Contents.

Sejarah 
MangaGamer pada asalnya diilhamkan sebagai sebuah syarikat yang akan menjual novel visual Jepun di luar negara oleh Hiroshi Takeuchi, juga dikenali di bawah nama Bamboo, presiden syarikat pembangunan eroge Jepun Overdrive. Oleh kerana kos yang terlibat, beliau meyakinkan beberapa syarikat eroge Jepun yang lain (Tarte, Nexton dan Circus ) untuk turut serta dalam satu usaha sama antara mereka. 

Disebabkan hal ini, tajuk-tajuk awal keluaran adalah yang dihasilkan oleh syarikat yang terlibat dalam penciptaan MangaGamer, dengan Navel menyertakan tajuk pertama mereka, Shuffle! . Tajuk-tajuk awal ini telah diterjemahkan oleh penutur asli Jepun yang terlibat dengan syarikat induk, yang menyebabkan kualiti terjemahan yang rendah.

Selepas aduan daripada peminat,   mereka mengumumkan bahawa terjemahan semula lengkap Edelweiss sedang dijalankan.  Bermula dengan Soul Link, terjemahan dan penyuntingan dikendalikan sepenuhnya oleh pasukan penutur asli bahasa Inggeris, menjadikan berlakunya peningkatan kualiti. Syarikat ini sendiri diketuai oleh kerabat Takeuchi, dan kakitangan utama Jepun berlegar antara syarikat Jepun yang terlibat. 

Pada panel mereka di Otakon 2011, MangaGamer mengumumkan bahawa mereka akan mengembangkan perniagaan mereka dalam pengedaran digital manga erotik (oleh penerbit Jepun Akane Shinsha ) dan anime (oleh Discovery).

Hubungan dengan penterjemah peminat 
MangaGamer telah berfungsi sebagai pengantara dalam perbincangan antara beberapa kumpulan terjemahan peminat dan syarikat permainan Jepun yang berakhir dengan tawaran yang dibuat untuk mengeluarkan terjemahan tersebut secara rasmi melalui MangaGamer. Permainan ini termasuk Kara no Shōjo oleh Innocent Grey  dan Ef: A Fairy Tale of the Two. oleh Minori .  MangaGamer juga mengedarkan buat sementara waktu versi Jepun beberapa permainan yang dicipta oleh dōjin circle 07th Expansion ( Umineko no Naku Koro ni, Higanbana no Saku Yoru ni, Rose Guns Days ) untuk kegunaan terjemahan peminat bahasa Inggeris masing-masing.

Pengedaran 
Pada asalnya, MangaGamer menjual tajuk mereka eksklusif melalui pengedaran digital, dan ia kekal sebagai saluran keluaran utama mereka. Semasa konvensyen Ekspo Anime 2010 dan Otakon 2010, cakera fizikal telah dijual dengan empat permainan pertama dalam siri Higurashi When They Cry dan Kira Kira All-Ages . Permainan tersebut kemudiannya dijual oleh HimeyaShop dan Hendane!.com. 

Pada Januari 2011, kerjasama telah diumumkan antara Hendane!.com dan MangaGamer yang menghasilkan penjualan salinan fizikal Da Capo Edisi Terhad melalui Hendane!.com.  Pada Julai 2011, J-List menjadi pengedar utama salinan fizikal Amerika Utara untuk semua tajuk MangaGamer semasa, kecuali Da Capo LE .  Pada masa yang sama, MangaGamer membuka kedai web mereka sendiri untuk salinan fizikal yang ditujukan kepada pelanggan Eropah.

Senarai produk 

Penerbit permainan video
Rencana yang mengandungi teks bahasa Jepun